
MAŽOS VERTĖS VIEŠOJO PIRKIMO ,, KRAŠTO APSAUGOS DUOMENŲ PERDAVIMO TINKLO OBJEKTŲ APSAUGOS PASLAUGOS“
SKELBIAMOS APKLAUSOS SPECIALIOSIOS SĄLYGOS 



1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija – Lietuvos kariuomenės Kibernetinės gynybos valdybos Informacinių technologijų tarnyba, juridinio asmens kodas 307054683, adresas Šilo g. 5a, 10322 Vilnius. Mokėtojas -  Lietuvos kariuomenė, kodas 188732677, adresas Šv. Ignoto g. 8, 01144 Vilnius, PVM mokėtojo kodas - LT887326716.
1.2. Pirkimas neatliekamas naudojantis centralizuotų pirkimų katalogu. CPO yra stebėjimo ir reagavimo (0-24 val.) centriniame stebėjimo pulte paslauga, bet ji šiam pirkimui netinka dėl saugomų objektų specifikos. Saugomi negyvenami objektai (telekomunikacijų bokštai ir ryšių konteineriai), dislokuoti skirtingose Lietuvos Respublikos teritorijose, o šių objektų įrangą administruojantis personalas – Kaune. Todėl techninėje specifikacijoje reikalaujama, kad paslaugos teikėjas signalizacijos sistemą (centralę) montuotų ne patalpų viduje, bet savo lauko spintose ir galėtų be užsakovo atstovo patekti į objektą dėl signalizacijos sistemos techninės priežiūros ir gedimų šalinimo. 
1.3.	Pirkimas į pirkimo dalis yra skaidomas. Pirkimui sudaroma pirkimo Komisija.
1.4. Atliekamas žaliasis pirkimas.
Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. Tiekėjas savo veikloje privalo taikyti aplinkos apsaugos vadybos sistemos reikalavimus pagal ISO 14001 standartą arba lygiavertį standartą. Tiekėjas privalo pateikti dokumentus, įrodančius atitiktį ISO 14001 standarto arba lygiaverčio standarto reikalavimams, arba nuorodą į tokius dokumentus.
1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl pirkimo sąlygų, vadovaujamasi racionalumo principu.
1.6. Perkančioji organizacija, vadovaudamasi Viešųjų pirkimų įstatymo 17 straipsnio 5 dalimi pirkime neleidžia dalyvauti tiekėjams (juridiniams asmenims)/subtiekėjams (juridiniams asmenims), kurie nėra registruoti Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus. Taip pat pirkime neleidžiama dalyvauti tiekėjams (fiziniams asmenims)/subtiekėjams (fiziniams asmenims), kurie nėra deklaravę gyvenamosios vietos Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus. 
1.7. Bendrosios pirkimo sąlygos yra neatskiriama šių pirkimo sąlygų dalis.

2. [bookmark: _Toc137194948]Pirkimo objektas

2.1. Perkančioji organizacija numato įsigyti: Krašto apsaugos duomenų perdavimo tinklo objektų apsaugos paslaugą (BVPŽ kodas – 79710000-4).
2.1. Pirkimo objektas skaidomas į 7 dalis, kurių apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“ ir 2 priede „Pasiūlymo forma“.
2.2. tiekėjas gali pateikti perkančiajai organizacijai po vieną pasiūlymą dėl vienos, kelių ar visų pirkimo objekto dalių, kaip specialiosiose pirkimo sąlygose nurodo perkančioji organizacija.
[bookmark: _Toc137194949]
[bookmark: _Hlk230611555]3. Tiekėjų pašalinimo pagrindai, kvalifikacijos reikalavimai
3.1 [bookmark: _Hlk181970685]Tiekėjų pašalinimo pagrindai yra nurodyti specialųjų pirkimo sąlygų 3 priede „Tiekėjų pašalinimo pagrindai“. Tiekėjas pateikia laisvos formos deklaraciją dėl pirkimo specialiųjų sąlygų 3 priede nurodytų „Tiekėjo pašalinimo pagrindų“ nebuvimo. 
3.2 Tiekėjams nenustatomi kvalifikacijos reikalavimai.
3.3 Tiekėjas savo veikloje privalo taikyti aplinkos apsaugos vadybos sistemos reikalavimus pagal ISO 14001 ar lygiavertį standartą; tiekėjas pateikia atitiktį ISO 14001 aplinkosaugos vadybos sistemos (ar lygiaverčiam) standartui įrodančius dokumentus ar nuorodą į juos.
3.4 Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys, subtiekėjai.

[bookmark: _Toc137194951]4. Specialieji reikalavimai pasiūlymų rengimui ir pateikimui

4.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 2 priede „Pasiūlymo forma“ 4 dalyje  „Kita informacija“ nurodytus būtinus dokumentus.
4.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
4.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
4.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
4.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
4.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
4.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
4.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 


[bookmark: _Toc137194952]5. Pasiūlymo galiojimo užtikrinimas
5.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

[bookmark: _Toc15392775][bookmark: _Toc137194953]6. Pasiūlymų vertinimas

6.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą mažiausią kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede.
6.2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių.
6.3. Perkančioji organizacija reikalauja pateikti šiuos dokumentus: 
		6.3.1. jungtinės veiklos sutarties kopija (jeigu pasiūlymą teikia tiekėjų grupė);
6.3.2. įgaliojimas pateikti pasiūlymą (jeigu pasiūlymą pateikia ne tiekėjo vadovas);
6.3.3. laisvos formos deklaracija dėl pirkimo specialiųjų sąlygų 3 priede nurodytų „Tiekėjo pašalinimo pagrindų“ nebuvimo;
[bookmark: _Hlk240015214]6.3.4. dokumentus, patvirtinančius, kad perkamai paslaugai tiekėjas taiko aplinkos apsaugos vadybos sistemos reikalavimus pagal tarptautinį aplinkos apsaugos vadybos standartą ISO 14001. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]7. Sutarties sudarymas
7.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 5 priede „Paslaugų viešojo pirkimo-pardavimo sutarties projektas“. 

8. Specialiųjų pirkimo sąlygų priedai
	
8.1. Prie specialiųjų pirkimo sąlygų pridedami šie priedai:
8.1.1. 1 priedas „Techninė specifikacija“;
8.1.2. 2 priedas „Pasiūlymo forma“;	
8.1.3. 3 priedas „Tiekėjų pašalinimo pagrindai“;
8.1.4. 4 priedas „Terminai“;
8.1.5. 5 priedas „Paslaugų viešojo pirkimo-pardavimo sutarties projektas“.
